b'\n_START_ARTICLE_\nBC Hydro\n_START_PARAGRAPH_\nBC Hydro and Power Authority, ofte omtalt som BC Hydro, er et provins-eid kraftselskap som produserer og distribuerer mesteparten av elektrisiteten i provinsen Britisk Columbia (BC) i Canada. Selskapet ble etablert i 1960, og leverer str\xc3\xb8m til 1.7 millioner kunder i et omr\xc3\xa5de som omfatter 95% av provinsen. Selskapet er underlagt energidepartementet i British Columbia. Det opererer 30 vannkraftverk og tre gasskraftverk som produserer mellom 43 og 54 TWh per \xc3\xa5r. 80% av produksjonene kommer fra elvene Columbia og Peace. Distribusjonen foreg\xc3\xa5r p\xc3\xa5 18.286 kilometer med h\xc3\xb8yspentledninger og 55.254 km med andre linjer. Omsetning i 2007 var $407 millioner, og selskapet hadde 4.546 ansatte. Selskapets gjeld, p\xc3\xa5 flere milliarder dollar, er holdt direkte av provinsen og ikke i selskapet.'